CELEX: 62008CA0165
Language: hu
Date: 2009-07-16 00:00:00
Title: C-165/08. sz. ügy: A Bíróság (második tanács) 2009. július 16-i ítélete — az Európai Közösségek Bizottsága kontra Lengyel Köztársaság (Géntechnológiával módosított szervezetek — Vetőmagok — A forgalomba hozatal tilalma — Nemzeti fajtajegyzékbe való felvétel tilalma — 2001/18/EK és 2002/53/EK irányelv — Etikai és vallási indokokra való hivatkozás — Bizonyítási teher)

12.9.2009   
            
            
               HU
            
            
               Az Európai Unió Hivatalos Lapja
            
            
               C 220/10
            
         A Bíróság (második tanács) 2009. július 16-i ítélete — az Európai Közösségek Bizottsága kontra Lengyel Köztársaság
   (C-165/08. sz. ügy) (1)
   
   (Géntechnológiával módosított szervezetek - Vetőmagok - A forgalomba hozatal tilalma - Nemzeti fajtajegyzékbe való felvétel tilalma - 2001/18/EK és 2002/53/EK irányelv - Etikai és vallási indokokra való hivatkozás - Bizonyítási teher)
   2009/C 220/16
   Az eljárás nyelve: lengyel
   
      Felek
   
   
      Felperes: az Európai Közösségek Bizottsága (képviselők: B. Doherty és A. Szmytkowska meghatalmazottak)
   
      Alperes: Lengyel Köztársaság (képviselő: M. Dowgielewicz meghatalmazott)
   
      Tárgy
   
   Tagállami kötelezettségszegés — A géntechnológiával módosított szervezetek környezetbe történő szándékos kibocsátásáról és a 90/220/EGK tanácsi irányelv hatályon kívül helyezéséről szóló, 2001. március 12-i 2001/18/EK európai parlamenti és tanácsi irányelv (HL L 106., 2001.4.17., 1. o.; magyar nyelvű különkiadás 15. fejezet, 6. kötet, 77. o.) 22. és 23. cikkének, valamint a mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelv (HL L 193., 1. o.; magyar nyelvű különkiadás 3. fejezet, 36. kötet, 281. o.) 4. cikke (4) bekezdésének és 16. cikkének megsértése — A géntechnológiával módosított fajták vetőmagjainak forgalmazását és a nemzeti fajtajegyzékbe való felvételét megtiltó nemzeti jogszabály
   
      Rendelkező rész
   
   
               1)
            
            
               A Lengyel Köztársaság — mivel tilalmat vezetett be a géntechnológiával módosított fajták vetőmagjainak szabad forgalmazására nézve, és megtiltotta a géntechnológiával módosított fajtáknak a nemzeti fajtajegyzékbe való felvételét — nem teljesítette a géntechnológiával módosított szervezetek környezetbe történő szándékos kibocsátásáról és a 90/220/EGK tanácsi irányelv hatályon kívül helyezéséről szóló, 2001. március 12-i 2001/18/EK európai parlamenti és tanácsi irányelv 22. és 23. cikkéből, valamint a mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelv 4. cikkének (4) bekezdéséből és 16. cikkéből eredő kötelezettségeit.
            
         
               2)
            
            
               A Bíróság a keresetet ezt meghaladó részében elutasítja.
            
         
               3)
            
            
               A Lengyel Köztársaság maga viseli saját költségeit és a Bizottság részéről felmerült költségek kétharmadát.
            
         
               4)
            
            
               A Bizottság maga viseli saját költségeinek egyharmadát.
            
         
      (1)  HL C 183., 2008.7.19.